Ιωάννης Αντωνόπουλος (πολιτικός)

Ο Ιωάννης Αντωνόπουλος (Πάτρα 1810-  Πάτρα 1882) ήταν δήμαρχος Πατρέων & βουλευτής Αχαΐας.

 Βιογραφικά στοιχεία 
Γεννήθηκε στην Πάτρα και ήταν γιος του προκρίτου Δημήτριου Αντωνόπουλου και εγγονός του επίσης Ιωάννη. Σπούδασε νομικά στην Κέρκυρα και εργάστηκε στον δικαστικό κλάδο, όπου έφτασε μέχρι το αξίωμα του εισαγγελέα του Αρείου Πάγου.

Το 1851 εκλέχτηκε δήμαρχος Πατρέων, θέση στην οποία παρέμεινε μέχρι το 1855Δήμαρχοι Πατρών. Εκτός από δήμαρχος είχε διατελέσει υπουργός Δικαιοσύνης (1849) και Οικονομικών. Είχε εκλεγεί έξι φορές βουλευτής Πατρών και είχε χρηματίσει πρόεδρος της Βουλής των ΕλλήνωνΓιώτα Καΐκα-Μαντανίκα, Το πτερόν είς τον πίλον, τόμος Α΄, εκδόσεις Γιάννης Πικραμένος, Πάτρα 2009, ISBN 978-960-6628-20-7. Επίσης είχε εκλεγεί πολλές φορές δημοτικό σύμβουλος και είχε διατελέσει πρόεδρος του Δημοτικού Συμβουλίου. Ως υπουργός δικαιοσύνης ίδρυσε ειρηνοδικείο και εφετείο στην Πάτρα ενώ ως δήμαρχος εισήγαγε το σύστημα των λιθόστρωτων δρόμων και υπονόμων στην πόλη. Επίσης κατασκεύασε πολλές κρήνες και τοποθέτησε φανούς στην οδό Ερμού.

Απεβίωσε στις 2 Αυγούστου του 1882Εφημερίδα "Η Ελληνική Επανάστασις των Πατρών", φύλλο 10 Αυγούστου 1882.

 Παραπομπές 

 Βιβλιογραφία - Πηγές 
 Ιστοσελίδα Δήμου Πατρέων
 Γιώτα Καΐκα-Μαντανίκα, Το πτερόν είς τον πίλον, τόμος Α΄, εκδόσεις Γιάννης Πικραμένος, Πάτρα 2009 ISBN 978-960-6628-20-7
 Νίκος Μπακουνάκης, Πάτρα 1828-1860. Μια ελληνική πρωτεύουσα στον 19ο αιώνα, Αθήνα: Καστανιώτης, 1995 (2η έκδοση), ISBN 960-03-0000-3 (1η έκδοση: 1988).
 Πέτρος Ψωμάς, Δήμαρχοι Πατρέων 1836-2006, Εκδόσεις "Το Δόντι", Πάτρα 2007 ISBN 978-960-88046-2-3

Κατηγορία:Πρόεδροι της Βουλής των Ελλήνων
Κατηγορία:Βουλευτές Πατρών
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Οικονομικών
Κατηγορία:Δήμαρχοι Πατρών